SA Akademie vir Wetenskap en Kuns: oproep om referate | LitNet
0 Die Suid-Afrikaanse Akademie vir Wetenskap en Kuns se jaarvergadering en jaarlikse simposium vind vanjaar op 28 en 29 September in Pretoria plaas.
’n Wêreld tussen globalisme en nasionalisme: die impak van wêreldtendense op SA
Akademielede en/of belangstellendes wat ’n bydrae (maksimaal 20 minute) wil lewer, word hartlik uitgenooi om ’n voorlegging te doen wat aansluit by die oorkoepelende tema. ’n Opsomming van ongeveer 350 woorde van u beplande referaat word gevra. U voorlegging moet vergesel gaan van ’n kort CV (twee of drie paragrawe in prosastyl). Verskaf ook asseblief u volle name, van, titel, adres, e-posadres, landlyn- en selfoonnommer.
’n Keurkomitee sal finaal oor elke voorlegging besluit. Omdat ruimte op die program beperk is, sal keuring by ’n ooraanbod moet plaasvind.
Voorleggings moet voor 31 Mei 2017 aan Linda Brink gestuur word by linda@akademie.co.za of gefaks word na 012 329 0293. Versoeke om bepaalde plasings (tydsgewys) op die program kan ongelukkig nie oorweeg word nie.
19:00 – Openingsplegtigheid: Voorsittersrede
19:00 – 21:30 Bekroningsplegtigheid en onthaal: Atterbury Teater, Lynnwoodbrug, Pretoria